**Ministru kabineta rīkojuma projekta "Grozījums Ministru kabineta 2012. gada 17. septembra rīkojumā Nr. 438 "Par finansējuma piešķiršanu ministrijām (centrālajām valsts iestādēm) Eiropas Savienības vienotās valūtas ieviešanas izdevumu segšanai"" sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Eiropas Parlamenta un Padomes 2015. gada 20. maija Direktīva (ES) 2015/849 par to, lai nepieļautu finanšu sistēmas izmantošanu nelikumīgi iegūtu līdzekļu legalizēšanai vai teroristu finansēšanai, un ar ko groza Eiropas Parlamenta un Padomes Regulu (ES) Nr. 684/2012 un atceļ Eiropas Parlamenta un Padomes Direktīvu 2005/60/EK un Komisijas Direktīvu 2006/70/EK (turpmāk – Direktīva 2015/849).  Likumprojekts "Grozījumi Noziedzīgi iegūtu līdzekļu legalizācijas un terorisma finansēšanas novēršanas likumā", kuru Direktīvas 2015/849 ieviešanai virzīs Finanšu ministrija. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Direktīva 2015/849 cita starpā ietver regulējumu par juridisko personu faktisko īpašnieku (turpmāk - patiesais labuma guvējs) identifikāciju un attiecīgās informācijas iegūšanu un glabāšanu. Direktīvas 2015/849 ietvaros ar faktiskajiem īpašniekiem tiek saprasti gan juridisko personu "juridiskie īpašnieki" (dalībnieki, akcionāri, biedri u.tml.), gan citas fiziskās personas, kurām ir ietekme pār attiecīgo subjektu (piemēram, uz akcionāru līguma pamata, uz netiešas līdzdalības pamata u.tml.). Direktīva 2015/849 uzliek par pienākumu dalībvalstīm nodrošināt, ka juridiskās personas iegūst un glabā informāciju par to patiesajiem labuma guvējiem. Tāpat Direktīva 2015/849 paredz, ka informācija par juridisko personu patiesajiem labuma guvējiem ir iesniedzama un glabājama centrālā reģistrā (piemēram, komercreģistrā vai citā publiskā reģistrā). Ievērojot minēto, Latvijas Republikas Uzņēmumu reģistram (turpmāk – Uzņēmumu reģistrs) pēc Direktīvas 2015/849 ieviešanas (saskaņā ar Direktīvas 2015/849 67. panta 1. punktu Direktīva 2015/849 jāievieš līdz 2017. gada 26. jūnijam) normatīvajos aktos būs jāspēj saņemt un reģistrēt informāciju par juridisko personu patiesajiem labuma guvējiem.  2017. gada novembrī Latvijā uz divām nedēļām ieradīsies Eiropas Padomes MONEYVAL eksperti, lai veiktu valsts noziedzīgi iegūtu līdzekļu legalizācijas un terorisma finansēšanas novēršanas un apkarošanas sistēmas 5. kārtas novērtēšanu. Novērtēšanas ietvaros citastarp tiks vērtēta arī Latvijas atbilstība 24. rekomendācijai, kas attiecas uz informācijas par juridiskajām personām un to patiesajiem labuma guvējiem pieejamību. Turklāt tiks vērtēta tieši atbilstības rekomendācijas prasībām efektivitāte, ne tikai formālā ieviešana likumdošanā. Jāņem vērā, ka, vērtējot efektivitāti, Eiropas Padomes MONEYVAL eksperti vērtē to vismaz sešu mēnešu termiņā. Ievērojot minēto, Uzņēmumu reģistram, saņemot nepieciešamo finansējumu, jāspēj nodrošināt vismaz informācijas reģistrēšana Uzņēmumu reģistra vestajos reģistros par patiesajiem labuma guvējiem līdz 2017. gada 1. jūlijam.  Finansējums nepieciešams jau 2017. gadā, lai varētu veikt Uzņēmumu reģistra informācijas sistēmas izmaiņas līdz 2017. gada 1. jūlijam. Uzņēmumu reģistra informācijas sistēmas pielāgošanai, lai saņemtu, reģistrētu informāciju par patiesajiem labuma guvējiem nepieciešami 22 651 *euro*. Jāņem vērā, ka minētā summa pielāgojumu veikšanai 2017. gada budžeta ietvaros Uzņēmumu reģistram nav piešķirta. Ievērojot iepriekš minēto, Uzņēmumu reģistrs var izstrādāt nepieciešamos pielāgojumus informācijas sistēmā, informācijas par patiesajiem labuma guvējiem saņemšanai līdz 2017. gada 1. jūlijam, ja Uzņēmumu reģistram minētā pasākuma realizēšanai tiek piešķirti nepieciešamie finanšu līdzekļi.  2012. gada 17. septembrī Ministru kabinets pieņēma rīkojumu Nr. 438 "Par finansējuma piešķiršanu ministrijām (centrālajām valsts iestādēm) Eiropas Savienības vienotās valūtas ieviešanas izdevumu segšanai", kura 8. punktā noteikts pienākums Tieslietu ministrijai iesniegt noteiktā kārtībā Saeimā priekšlikumu likumprojekta "Par valsts budžetu 2013. gadam" otrajam lasījumam, paredzot iekļaut ilgtermiņa saistībās finansējumu 2016. gadā 15 096 latu apmērā un 2017. gadā 15 096 latu apmērā Tieslietu ministrijas (Uzņēmumu reģistra) papildu darbu nodrošināšanai saistībā ar uzņēmumu statūtu, kā arī citu dokumentu grozījumiem, kas nepieciešami pārejai uz Eiropas Savienības vienoto valūtu.  Vienlaikus 2013. gada 18. oktobrī stājās spēkā likums "Grozījumi Komerclikumā", kas noteica kārtību, kādā veicami uzņēmumu statūtu, kā arī citu dokumentu grozījumi, kas nepieciešami pārejai uz Eiropas Savienības vienoto valūtu. No sākotnēji noteiktās kārtības arī izrietēja nepieciešamība Uzņēmumu reģistram saņemt Ministru kabineta 2012. gada 17. septembra rīkojuma Nr. 438 "Par finansējuma piešķiršanu ministrijām (centrālajām valsts iestādēm) Eiropas Savienības vienotās valūtas ieviešanas izdevumu segšanai" 8. punktā norādītos finanšu līdzekļus.  2015. gada 4. jūnijā stājās spēkā likums "Grozījumi Komerclikumā", kas mainīja ar likumu "Grozījumi Komerclikumā", kas stājās spēkā 2013. gada 18. oktobrī, noteikto kārtību, kādā veicami uzņēmumu statūtu, kā arī citu dokumentu grozījumi, kas nepieciešami pārejai uz Eiropas Savienības vienoto valūtu, citastarp atvieglojot to un paredzot izņēmumus attiecībā uz viena dalībnieka sabiedrībām ar ierobežotu atbildību. Ievērojot minēto, sākotnējais mērķis, kuram Uzņēmumu reģistram tika piešķirti 15 096 latu (21 480 *euro*) ir mainījies un Uzņēmumu reģistram vairs nav nepieciešami līdzekļi papildu darbu nodrošināšanai saistībā ar *euro* ieviešanu 2017. gadā.  Ievērojot minēto, Uzņēmumu reģistram nepieciešamie finanšu resursi informācijas par patiesā labuma guvējiem saņemšanas nodrošināšanai līdz 2017. gada 1. jūlijam būtu piešķirami, pārdalot nepieciešamos finanšu resursus 21 480 *euro* apmērā, kas tika piešķirti ar 2012. gada 17. septembra Ministru kabineta rīkojumu Nr. 438 "Par finansējuma piešķiršanu ministrijām (centrālajām valsts iestādēm) Eiropas Savienības vienotās valūtas ieviešanas izdevumu segšanai".  Atlikušos 1171 *euro* Uzņēmumu reģistrs segs piešķirto budžeta līdzekļu ietvaros.  Ievērojot minēto, nepieciešams grozīt Ministru kabineta 2012. gada 17. septembra rīkojuma Nr. 438 "Par finansējuma piešķiršanu ministrijām (centrālajām valsts iestādēm) Eiropas Savienības vienotās valūtas ieviešanas izdevumu segšanai" 8. punktu, vienlaikus pieņemot lēmumu atļaut Uzņēmumu reģistram piešķirto finansējumu 2017. gadam Tieslietu ministrijai budžeta apakšprogrammā 06.01.00 "Juridisko personu reģistrācija" Latvijas Nacionālā plāna *euro* ieviešanas pasākumiem 21 480 *euro* apmērā, novirzīt Uzņēmumu reģistram informācijas sistēmas risinājuma informācijas par patiesā labuma guvējiem reģistrēšanai ieviešanai. |
| 3. | Projekta izstrādē iesaistītās institūcijas | Uzņēmumu reģistrs. |
| 4. | Cita informācija | Nav. |
|  | | |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2017. gads** | | Turpmākie trīs gadi (*euro*) | | |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 2017. gadā budžeta apakšprogrammā 06.01.00 "Juridisko personu reģistrācija" Latvijas Nacionālā plāna *euro* ieviešanas pasākumiem piešķirts finansējumu 21 480 *euro* apmērā, taču finansējumu nepieciešams pārdalīt Uzņēmumu reģistram informācijas sistēmas risinājuma informācijas par patiesā labuma guvējiem reģistrēšanai ieviešanai.  Finansējums šobrīd ieplānots šādās EKK pozīcijās:  1. EKK 1000 Atlīdzība - 18 236 *euro*;  2. EKK 2000 Preces un pakalpojumi - 3244 *euro*.  Ņemot vērā, ka nepieciešams veikt informācijas sistēmas izmaiņas, pielāgojot e-pakalpojumu un reģistrācijas procesu, jāveic izstrādes darbi:   * e-pakalpojuma pielāgošanai 48 cilvēkdienas; * reģistrācijas procesa pielāgošanai 30 cilvēkdienas;   kopā 78 cilvēkdienas.  22 651 *euro* (78 cilvēkdienas x 240 *euro* /cilvēkdiena = 18 720 *euro* x 1,21 (pievienotās vērtības nodoklis 21 %) = 22 651 *euro*) pārdale uz EKK 2251 Informācijas sistēmas uzturēšana. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Informācijas sistēmas risinājuma izstrādāšanai jāveic līdzekļu pārdale starp izdevumu ekonomiskās klasifikācijas kodiem, visu summu 21 480 *euro* apmērā iekļaujot preču un pakalpojumu izdevumos. Papildus nepieciešamais finansējums 1171 *euro* (22 651 *euro* – 21 480 *euro* = 1171 *euro*) apmērā tiks nodrošināts Uzņēmumu reģistram piešķirtā budžeta ietvaros. | | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Uzņēmumu reģistrs. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmēs pārvaldes funkcijas vai institucionālo struktūru. |
| 3. | Cita informācija | Nav. |

*Anotācijas II, IV, V un VI sadaļa – projekts šīs jomas neskar.*

Iesniedzējs:

Tieslietu ministrijas

valsts sekretārs Raivis Kronbergs

13.01.2017. 14:17

1345

L. Letiņa

67031734, Laima.Letina@ur.gov.lv